### 4.      Beslutning om frigivelse af rådighedsbeløb til etablering af vestlig vej og stianlæg til [adresse]

**Åbent**

Sagsnr.: 326-2018-12547       J.nr.: 05.00.00           Dokumentnr.:
326-2018-99525

**Sagstype**

Beslutning.

**Resume og sagens baggrund**

På investeringsoversigten for 2019 er der afsat et
rådighedsbeløb på i alt 4,0 mio. kr. til ny vej, cykelsti og fortov, der sikrer
adgang til den nye station i [adresse] via Rynkevangen. Der søges om fremrykning
og frigivelse af det samlede rådighedsbeløb.

**Indstillinger**

Direktøren indstiller,

1. at der gives en
anlægsbevilling på i alt 4,0 mio. kr. til planlægning, rådgiverydelser og anlæg
af vej, cykelsti og fortov, som sikrer adgang via Rynkevangen til
stationsområdet i [adresse] finansieret af det afsatte rådighedsbeløb, og

2. at
rådighedsbeløbet fremrykkes fra 2019 til 2018.

**Behandling**

Teknik- og miljøudvalget, Økonomiudvalget og
Kommunalbestyrelsen.

**Sagsfremstilling**

I forbindelse med etableringen af [adresse] og det østlige
vej- og stianlæg ser administrationen en fordel og gevinst i at fremrykke
midler til etablering af det vestlig vej- og stianlæg via Rynkevangen til den
nye station i [adresse]. Der er i første omgang tale om etablering af
vestlig vej, fortov og cykelsti fra den eksisterende del af Rynkevangen ud for
den nye materielgård og frem til [adresse] ud for Kathøjskolen. Administrationen
foreslår, at etablering af den vestlige vej og stianlæg til [adresse]
kommer med som option under udbuddet vedrørende Station Øst og den østlige
vejforbindelse.

Fordele og gevinster ved at fremrykke midler til 2018 kan
observeres ud fra flere perspektiver:

1) De planlægnings- og koordineringsmæssige ressourcer
vurderes at kunne optimeres ved at opgaverne udbydes samlet, og ved at
arbejderne udføres af den samme entreprenør.

2) Prismæssigt vurderes der at være en fordel ved at få
lavet vejstykket sammen med etableringen af stationsområdet og den østlige
vejforbindelse, da entreprenøren her vil udføre væsentligt større arbejder.
Derudover fylder byggeplads, materiale- og maskinopbevaring en del i forhold
til det samlede budget. Ved at udbyde opgaverne samlet, forventes der at være
lavere omkostninger til etablering af byggeplads med videre.

**Økonomiske konsekvenser**

Der er afsat et rådighedsbeløb på 4,0 mio. kr. i 2019 til
anlæg af vej og sti til [adresse] via Rynkevangen. Der afsættes et
rådighedsbeløb i 2018 på 4,0 mio. kr. finansieret af de likvide aktiver.
Rådighedsbeløbet i 2019 reduceres tilsvarende med 4,0 mio. kr. Økonomichefen
bemærker, at restrådighedsbeløbet herefter udgør 0 kr. i 2019.

De løbende driftsudgifter skønnes på nuværende tidspunkt at
udgøre 50.000 kr. årligt fra og med år 2019. Driftsudgifterne omfatter blandt
andet renholdelse, pasning af beplantninger, vedligeholdelse af skilte,
belægninger med videre og drift af udelys og vejafvanding. Driftsudgifterne vil
blive kvalificeret yderligere i forbindelse med projektets detailfase og vil
blive fremlagt til politisk behandling i forbindelse med budgetlægningen for
2019.